**Zápisnica z neplánovaného zasadnutia Obecného zastupiteľstva v obci Hrabovke**

**konaného dňa 15.05.2019 o 17.00 hod.**

**Prítomní:** Eva Mráziková, starostka obce

**Poslanci:** Lukáš Hamaj, Mgr. Tomáš Čičo, Ing. Peter Hladký, Zdenko Vrzala

Róbert Chmelina

**Hlavná kontrolórka:** Ing. Katarína Orságová-neprítomná ospravedlnila sa

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Žiadosť o poskytnutie dotácie – Vybudovanie kamerového systému v obci Hrabovka
4. Žiadosť o poskytnutie dotácie – Výstavba detského ihriska
5. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá skonštatovala, že vzhľadom na prítomnosť všetkých poslancov je zasadnutie OZ uznášania schopné. Ďalej predložila poslancom program rokovania obecného zastupiteľstva. Predložený návrh programu poslanci **schválili** bez pripomienok.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Róbert Chmelina, Zdenko Vrzala

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**3. Žiadosť o poskytnutie dotácie – Vybudovanie kamerového systému v obci Hrabovka**

Na rokovaní obecného zastupiteľstva dňa 23.4.2019, oboznámila starostka poslancov s Výzvou č.II KMV 2019, ktorú vydalo Ministerstvo vnútra na dotáciu, ktorá je zameraná na vybudovanie kamerového systému, ktorý by mal pomáhať pri zabezpečovaní bezpečnosti premávky a na ochranu majetku v obci. Na základe toho podala starostka obce prostredníctvom Okresného úradu v Trenčíne žiadosť na dotáciu na vybudovanie tohto kamerového systému. K žiadosti je potrebné dokladovať rozpočet, pričom obec je povinná zabezpečiť spoluúčasť na projekte vo výške 5 % z vlastných finančných zdrojov. Starostka predložila poslancom rozpis potrebného materiálu a vybavenia a zároveň celkovú finančnú potrebu na celý projekt vo výške 13938,- €. Poslanci vyjadrili svoj názor k projektu, pričom zdôraznili, že je potrebné riešiť zlú dopravnú situáciu v obci a k jej vyriešeniu, hlavne čo sa týka zdokumentovania priestupkov – rýchla a nebezpečná jazda automobilov cez obec, by mohol tento projekt výrazne pomôcť. Kamerový systém by bol napojený na najbližší útvar Policajného zboru, ktorý by tak mohol uplatňovať aj sankcie voči vodičom, ktorí ohrozujú cestnú premávku nebezpečnou jazdou. Zároveň by bol chránený aj obecný majetok pred vandalmi, ochránené voľne uložené kontajnery na triedený zber odpadu a monitorované verejné priestranstvá a verejné budovy. Poslanci bez pripomienok **schválili** 5 % spoluúčasť na financovaní tohto projektu vo výške 696,90 €. V prípade schválenia dotácie bude vykonaná príslušná úprava rozpočtu na tento projekt, ktorá bude zapracovaná do rozpočtového opatrenia č. 3.

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**4. Žiadosť o poskytnutie dotácie – Výstavba detského ihriska**

V ďalšom bode informovala starostka poslancov o podanej žiadosti na dotáciu od Úradu vlády SR – Podpora rozvoja športu 2019 – podprogram Výstavba detského ihriska. Žiadosť bola schválená vo výške 8000 € z prostriedkov Úradu vlády, zostávajúcu časť plánovaného rozpočtu na vybudovanie ihriska je povinná vyfinancovať obec v rámci svojej spoluúčasti. Konkrétne by sa jednalo o použitie finančných prostriedkov z rezervného fondu obce vo výške 6000,- €. Ostatné drobné náklady by išli z vlastných zdrojov obce určených pre rok 2019. V tomto zmysle bude vykonaná aj úprava rozpočtu v RO č. 3 k 30.6.2019. Poslanci použitie rezervného fondu a vlastných finančných prostriedkov z rozpočtu obce na dofinancovanie spoluúčasti na projekte výstavba detského ihriska bez pripomienok **schválili.**

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**8. Záver**

Starostka obce ukončila rokovanie Obecného zastupiteľstva a poďakovala poslancom za účasť na zasadnutí Obecného zastupiteľstva v Hrabovke.

**Obecné zastupiteľstvo v Hrabovke**

**Uznesenie č. 14 - 17**

zo zasadnutia OZ v Hrabovke dňa 15.05.2019

***K bodu: Otvorenie zasadnutia***

**Uznesenie č. 14/2019**

Obecné zastupiteľstvo v Hrabovke **s c h v a ľ u j e** program zasadnutia obecného zastupiteľstva v plnom znení.

V Hrabovke, 15.05.2019

Eva Mráziková

starostka obce

***K bodu: Určenie zapisovateľa a overovateľov zápisnice***

**Uznesenie č. 15/2019**

Obecné zastupiteľstvo v Hrabovke **s c h v a ľ u j e** overovateľov Róbert Chmelina, Zdenko Vrzala a zapisovateľku pracovníčku OcÚ Mgr. Janku Štefánkovú.

V Hrabovke, 15.05.2019

Eva Mráziková

starostka obce

***K bodu: Žiadosť o poskytnutie dotácie – Vybudovanie kamerového systému v obci Hrabovka***

**Uznesenie č. 16/2019**

Obecné zastupiteľstvo v Hrabovke **s c h v a ľ u j e :**

**-** 5 % spoluúčasť na realizácii projektu k Výzve č. II KMV 2019 vo výške 696,90 €

- úpravy rozpočtu na projekt k Výzve č. II KMV 2019 – Rozpočtové opatrenie č. 3

V Hrabovke, 15.05.2019

Eva Mráziková

starostka obce

***K bodu: Žiadosť o poskytnutie dotácie – Výstavba detského ihriska***

**Uznesenie č. 17/2019**

Obecné zastupiteľstvo v Hrabovke **s c h v a ľ u j e :**

**-** finančnú spoluúčasť na projekte Výstavba detského ihriska vo výške 6000,- € z rezervného

fondu obce a dofinancovanie z vlastných finančných prostriedkov obce na rok 2019.

- úpravy rozpočtu na projekt Výstavba detského ihriska - Rozpočtové opatrenie č. 3 .

V Hrabovke, 15.05.2019

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Čičo** | **Hladký** | **Vrzala** |
| 14/2019 | **I** | **I** | **I** | **I** | **I** |
| 15/2019 | **I** | **I** | **I** | **I** | **I** |
| 16/2019 | **I** | **I** | **I** | **I** | **I** |
| 17/2019 | **I** | **I** | **I** | **I** | **I** |
|  |  |  |  |  |  |

**Vysvetlivky: I - za O – zdržal sa**

**X - proti N - neprítomní**

Overovatelia:

Róbert Chmelina .........................................

Zdenko Vrzala .........................................

Zapísala:

Mgr. Janka Štefánková .........................................

Eva Mráziková starostka obce